07/05/2019 | Administración LocalMunicipal
Curtis
Convocatoria para contratación, en réxime laboral temporal, dun/dunha educador/a familiar do Concello de Curtis

ANUNCIO Convocatoria para a contratación, en réxime laboral temporal, dun/dunha educador/a familiar do departamento de servizos sociais do Concello de Curtis Mediante Decreto da Alcaldía n.º 174, do 30/04/2019, aprobáronse as bases para a contratación, en réxime laboral temporal, dun/dunha educador/a familiar do departamento de servizos sociais do Concello de Curtis, que deseguido se transcriben: BASES PARA A CONTRATACIÓN, EN RÉXIME LABORAL TEMPORAL, DUN/DUNHA EDUCADOR/A FAMILIAR DO DEPARTAMENTO DE SERVIZOS SOCIAIS DO CONCELLO DE CURTIS PRIMEIRA.–Obxecto da convocatoria. O obxecto da convocatoria é a cobertura dun posto de traballo de Educador/a familiar, do departamento de Servizos Sociais do Concello de Curtis, mediante un contrato laboral temporal, por obra ou servizo determinado, a xornada completa, por un período dun ano, prorrogable a outro, e estando supeditado a súa vixencia en tanto a praza estea cofinanciada por outras administracións. A xornada laboral será de 40 horas semanais, podendo ser reducida en función das dispoñibilidades orzamentarias ou das necesidades do servizo, e o horario, que será de luns a venres, estará determinado en función das necesidades do servizo. O salario será de 1.623,37 € brutos mensuais por concepto de salario, en 14 pagas. SEGUNDA.–Funcións. As funcións do posto son as propias dun/dunha educador/a familiar do departamento de servizos sociais son: – Promover a adquisición, por parte das familias destinatarias, de competencias e habilidades para o correcto desenvolvemento das súas funcións parentais e educativas. – Poñer a disposición das familias participantes de alternativas, información, recursos e itinerarios socioeducativos en relación coas posibilidades do contorno. – Favorecer a integración, promoción e participación social das familias ou unidades de convivencia. – Previr e atender as situacións que provoquen vulnerabilidade ou risco social ás familiares ou a grupos de convivencia alternativa. – Completar o servizo de axuda no fogar cando se identifiquen situacións carenciais ou de conflito que deban abordarse por medio da educación familiar. – Promover espazos de encontro de nais e pais enfocados á mellora das capacidades educativas e mellora das situacións detectadas. TERCEIRA.–Requisitos dos/das aspirantes. Os/as aspirantes deberán reunir os seguintes requisitos: 1.–Ser español ou posuír a nacionalidade de calquera dos Estados membros da Unión Europea ou dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 52 da Lei 2/2015, do 29 de abril, do Empregado Público de Galicia.2.–Ter cumpridos os dezaseis anos e non exceder da idade máxima de xubilación forzosa.3.–Non padecer enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opte. Acreditarase mediante informe médico oficial no que se faga constar que o/a aspirante reúne as condicións físicas suficientes para a realización das tarefas, ademais de non padecer enfermidade ou defecto físico que impida o normal desenvolvemento das funcións propias do posto.4.–Non ter sido separado/a mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas.5.–Non estar incurso/a nos supostos de incompatibilidades previstas na lexislación vixente.6.–Estar en posesión de carné de conducir clase B e dispoñer de vehículo para as necesidades do servizo.7.–Estar en posesión do título de educación social, traballo social, maxisterio ou titulacións equivalentes segundo o recollido na normativa reguladora correspondente do Ministerio de Educación. No caso de titulacións obtidas no estranxeiro, deberase estar en posesión da credencial que acredite a súa homologación.8.–Estar en posesión do título de galego CELGA 4, ou equivalente co obxecto de ser declarados/as exentos/as da realización da proba de nivel de coñecemento da lingua galega.9.–Non ter sido condenado/a por delitos de natureza sexual, o que deberá acreditar coa presentación do “Certificado por Delitos de Natureza Sexual” expedido polo Ministerio de Xustiza. Tódolos requisitos citados deberán reunirse con referencia ao derradeiro día do prazo de presentación de instancias, debendo continuar en posesión dos mesmos durante todo o procedemento de selección. Será nulo o nomeamento dos que estean incursos en causas de incapacidade especifica conforme á normativa vixente. CUARTA.–Presentacións de instancias. As solicitudes (ANEXO II) presentaranse no Rexistro Xeral do Concello de Curtis mediante instancia dirixida ao sr. alcalde-presidente, no prazo de 5 días hábiles, contados a partir do seguinte ao da publicación do anuncio da convocatoria no Boletín Oficial Provincial (BOP) e no xornal El Ideal Gallego, ou mediante calquera das formas previstas no artigo 16 da Lei 39/2015, de 1 de outubro, do Procedemento Administrativo Común das Administracións Públicas, as solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberán comunicalo mediante fax (981789578) ou mediante e-mail (concello@curtis. es) durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública. en caso de non realizar esta comunicación, vía fax ou e-mail, quedarán excluídos/as do procedemento de selección. Xunto coas solicitudes os/as aspirantes presentaran a seguinte documentación: – Fotocopia do DNI. – Fotocopia da titulación esixida. – Fotocopia do CELGA 4, se fora o caso. – Fotocopia do carné de conducir. – Declaración xurada de reunir os requisitos esixidos nos apartados 3, 4, 5, 6 e 9 da base terceira da presente convocatoria (Anexo III). – Xustificante de pago de taxa, que conforme á Ordenanza reguladora da taxa por expedición de documentos administrativos e outros servizos administrativos (BOP n.º 153, de 14/08/2017), que ascende a 50 €, aclarando no concepto “solicitude educador/a familiar”. A conta de ingreso será: BANCO PASTOR: ES57 0238 8171 3006 6000 0271 QUINTA.–Admisión/exclusión de aspirantes. Finalizado o prazo de presentación de solicitudes, a alcaldía ditará resolución aprobando a lista provisional de admitidos/as e excluído/as, indicando a causa de exclusión. A referida resolución será publicada no taboleiro de anuncios e páxina web do Concello de Curtis, outorgando, no seu caso, un prazo de dous días hábiles para emendar as deficiencias sinaladas. Finalizado o prazo de emendas, e resoltas as reclamacións existentes, a Alcaldía ditará resolución pola que se aprobe a lista definitiva de admitidos/as. No caso de non ter defectos que emendar, a lista provisional será considerada a tódolos efectos definitiva. Esta lista definitiva publicarase no taboleiro de anuncios e páxina web do Concello de Curtis. En dita resolución designarase o tribunal cualificador e o día, hora e lugar de celebración do procedemento de selección. SEXTA.–Procedemento de selección. O sistema de selección será o de oposición libre que consistirá na realización dunha proba escrita e unha proba oral, relacionadas co temario especificado no ANEXO I, así como unha proba do nivel de coñecemento da lingua galega para aquelas persoas que non achegaran o título acreditativo de estar en posesión do nivel de coñecemento da lingua galega CELGA 4 ou equivalente, todas elas propostas polo tribunal cualificador. Puntuarase de 0 a 12 puntos, puntuación mínima: 0 puntos, puntuación máxima: 12 puntos. PROBA ESCRITA Realización dun exercicio escrito consistente na resolución dun suposto práctico, a escoller entre dous supostos prácticos propostos polo tribunal, do temario contido no anexo I das presentes bases. Para a realización deste exercicio os/as aspirantes disporán dun tempo máximo de 60 minutos. Puntuarase de 0 a 10 puntos, puntuación mínima: 0 puntos, puntuación máxima: 10 puntos. Os aspirantes deberán opter unha puntuación mínima de 5 puntos para superar a proba escrita. PROBA ORAL Consistirá nunha entrevista oral, relacionada co temario, dirixida a apreciar a adecuación dos/das aspirantes ao perfil do posto de traballo a ocupar. Puntuarase de 0 a 2 puntos, puntuación mínima: 0 puntos, puntuación máxima: 2 puntos. Os aspirantes deberán opter unha puntuación mínima dun punto para superar a proba oral. A puntuación total acadada neste procedemento de selección virá determinada pola suma das puntuacións acadadas nas dúas probas anteriores, a puntuación máxima a obter son 12 puntos e a mínima 6 puntos. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida na proba escrita. De persistir o empate este resolverase mediante sorteo que se realizará en presenza dos/as interesados/as. PROBA DE GALEGO Este exercicio será cualificado como apto ou non apto. Os aspirantes deberán realizar unha proba que consistirá na tradución directa dun texto elixido polo tribunal do castelán ao galego nun tempo máximo de 30 minutos, correspondendo ao Tribunal determinar o nivel de coñecementos esixidos para supera-la proba. Estarán exentos da realización da proba de galego os aspirantes que acrediten, antes de que remate o prazo de presentación de solicitudes, posuír o Celga 4 ou equivalente. Este exercicio terá carácter obrigatorio e eliminatorio. Con carácter xeral, para todas aquelas probas que non poidan celebrarse conxuntamente, iniciaranse por orde alfabética do primeiro apelido, comezando pola A. Os/As aspirantes serán convocados/as para o procedemento de selección en chamada única e deberán presentarse co seu DNI e un bolígrafo azul. A non presentación aos exercicios no momento de seren chamados/as comporta que decae automaticamente no seu dereito a participar nas probas e quedará excluído/a do procedemento de selección. SÉTIMA.–Tribunal cualificador.1.–O Tribunal encargado da selección estará integrado por: Presidente/a: Un funcionario/a de carreira ou persoal laboral fixo da administración designado/a pola alcaldía. Vogais: Un funcionario/a de carreira ou persoal laboral fixo da administración designado/a pola alcaldía. Un funcionario/a de carreira ou persoal laboral fixo da administración designado/a pola alcaldía. Un funcionario/a de carreira ou persoal laboral fixo da administración designado/a pola alcaldía. Secretario/a: Un funcionario/a de carreira ou persoal laboral fixo da administración designado/a pola alcaldía.2.–O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta.3.–Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.–O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.5.–O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.–Os membros concorrentes ás sesións do Tribunal e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo. A designación dos membros do Tribunal farase por resolución da alcaldía e farase pública no taboleiro de anuncios e páxina web do Concello de Curtis a efectos de recusación. OITAVA.–Proposta de nomeamento. Concluídas as probas selectivas o Tribunal cualificador formulará proposta de nomeamento do/da aspirante que reúna a maior puntuación na suma das dúas probas do procedemento de selección, elevándoa a Alcaldía para a súa contratación. A proposta de contratación e as puntuacións totais acadadas por cada un/unha dos/das aspirantes no procedemento de selección, por orde decrecente, publicaranse no taboleiro de edictos e páxina web do Concello de Curtis. Os/As interesados/as disporán dun prazo de dous días hábiles, contados dende o seguinte a esta publicación, para presentar as alegacións, que estimen oportunas no Rexistro Xeral do Concello de Curtis. Rematado o prazo indicado no parágrafo anterior, resolveranse as alegacións existentes, e ditarase resolución definitiva da Alcaldía na que se aproba o/a aspirante seleccionado/a para a súa contratación e a lista reserva de contratación. Esta publicación substituirá ás notificacións individuais as persoas interesadas, conforme ao disposto no art.45 da Lei 39/2015, de 1 de outubro, do procedemento administrativo común das administración públicas. O tribunal queda capacitado para determinar unha lista reserva de contratación, co resto dos/das aspirantes non propostos/as para a contratación, por orde decrecente das puntuacións acadadas no procedemento de selección, coa finalidade de cubrir rexeitamentos, baixas e outras vacantes temporais de natureza similar, formando así unha lista reserva de contratación. NOVENA.–Funcionamento da lista reserva de contratación. Esta lista terá vixencia ata a creación dunha nova. As comunicacións realizaranse telefonicamente, deixando constancia da mesma por parte do empregado público encargado de realizalas mediante a oportuna dilixencia. Se no momento da comunicación, o aspirante renuncia ao posto sen causa xustificada, a primeira vez pasará a ocupa-lo último posto da lista, e á segunda será excluído da mesma por Decreto da Alcaldía. A renuncia voluntaria e sen xustificación a un contrato xa asinado antes da súa finalización, producirá os mesmos efectos para o/a traballador/a que os arriba contemplados. Considéranse como causas xustificadas á renuncia a ocupar un posto de traballo e por tanto, a que non se apliquen as medidas correctoras contempladas no paragrafo anterior, as seguintes: – A incapacidade temporal por enfermidade ou accidente (acreditado mediante parte médico) – O estar traballando noutro sitio (acreditado mediante contrato de traballo) O/a candidato/a terá un prazo de dous días hábiles para achegar a devandita documentación dende o chamamento realizado. DÉCIMA.–Incorporación ao posto de traballo. Á vista da resolución definitiva da Alcaldía, na que se aproba a aspirante seleccionada para a súa contratación, dita aspirante proposta para a súa contratación, ten un prazo de tres días hábiles contados a partir do día seguinte ao desta publicación no taboleiro de edictos e páxina web do Concello de Curtis, deberán presentar no Rexistro do Concello de Curtis a seguinte documentación: – Fotocopia compulsada do DNI. – Fotocopia compulsada da titulación esixida. – Fotocopia compulsada do título de galego Celga 4 ou equivalente, co obxecto de ser declaradas exentas da realización da proba de nivel de coñecemento da lingua galega. – Fotocopia compulsada do carné de conducir. – Informe médico oficial actualizado -polo que non deberá ter unha antigüidade superior a tres meses contados dende a data de resolución definitiva da Alcaldía na que se aproba o/a aspirante seleccionado/a- no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. – Declaración xurada de non ter sido separado/a mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas. – Declaración xurada de non estar incurso/a nos supostos de incompatibilidades previstas na lexislación vixente. – Declaración xurada de dispoñer de vehículo para as necesidades derivadas do servizo. – Certificación negativa do Rexistro central de delincuentes sexuais expedido polo Ministerio de Xustiza actualizada -polo que non deberá ter unha antigüidade superior a tres meses contados dende a data de resolución definitiva da Alcaldía na que se aproba o/a aspirante seleccionado/a-. Rematado este prazo e constatando que entregou a documentación esixida, procederase á súa contratación como persoal laboral temporal. UNDÉCIMA.–Dereito supletorio. No non previsto nestas bases se acudirá ao disposto no sinalado no TREBEP; na Lei 2/2015, do 29 de abril, do emprego público de Galicia; na Lei 7/1985, do 2 de abril, reguladora das bases de réxime local; no Real decreto 896/1991, do 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local; no Decreto 95/1991, do 20 de marzo, polo que se aproba o regulamento de selección de persoal ó servizo da comunidade autónoma de Galicia e demais lexislación concordante e de aplicación. DUODÉCIMA.–Norma final.1.–As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998, do 13 de xullo, reguladora da Xurisdición Contenciosa-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde-Presidente, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, de procedemento administrativo común das administracións públicas. ANEXO I Tema 1.–A Constitución Española. principios xerais. dereitos e deberes fundamentais dos españois. Tema 2.–A organización territorial do estado. Administracións territoriais. Administracións institucional. Tema 3.–O estatuto de autonomía. O seu significado. O Parlamento de Galicia. A Administración autonómica de Galicia e a súa estrutura básica. Tema 4.–O Réxime local español: principios constitucionais e regulación xurídica. Tema 5.–O municipio: concepto e elementos. Alteracións dos termos municipais. A poboación municipal. O padrón de habitantes. Tema 6.–As fontes do dereito administrativo. Tema 7.–O acto administrativo: concepto, clases e elementos; requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver. Tema 8.–O procedemento administrativo común. Fases. Notificacións e comunicacións. Tema 9.–A revisión de oficio dos actos administrativos. Recursos administrativos, ordinarios e extraordinarios. A Xurisdición contencioso-administrativa. Tema 10.–O administrado. Concepto e clases. O dereito dos cidadáns. Tema 11.–A organización municipal. Órganos necesarios e órganos complementarios. Réxime das delegacións. Grupos políticos. Tema 12.–O réxime de sesións e acordos dos órganos colexiados locais. Clases de sesións. Requisitos e procedementos de constitucións e celebracións de sesións. Actas e certificación. Tema 13.–Tramitación de subvencións nas Entidades Locais: Regulación. Procedemento de concesión de subvencións. Especial análise do procedemento de infraccións e sancións en materia de subvencións. Tema 14.–O Estatuto Básico do Empregado Público. Tema 15.–Dereitos e deberes dos funcionarios públicos locais. Responsabilidade. Réxime disciplinario. Tema 16.–O persoal ó servizo das corporacións locais: Clases e réxime xurídico. Planificación, selección e provisión de postos de traballo. Tema 17.–As facendas locais: recursos. Tema 18.–As facendas locais. Os tributos, taxas e contribucións especiais, as ordenanzas fiscais. Tema 19.–O orzamento das entidades locais. A conta xeral. Tema 20.–A Lei de Administración Local de Galicia. Tema 21.–O Sistema Familiar, estrutura e funcións, o ciclo vital e crises evolutivas asociadas. Tema 22.–IV Plan Integral de Apoio as familias, obxectivos, áreas e programas. Tema 23.–A familia, abordaxe de intervención en conflitos familiares e maritais. Tema 24.–Mediación familiar, orientación e consello psicolóxico. Tema 25.–Plans e programas dirixidos ás familias. Tema 26.–Axudas ás familias: permisos e excedencias. Tema 27.–Prestacións económicas ás familias da Seguridade Social e da Xunta de Galicia. Tema 28.–O desenvolvemento evolutivo do neno, a adolescencia, características e necesidades. Tema 29.–Alteracións propias da primeira infancia. Reaccións neuróticas, psicoses endóxenas, psicoses orgánicas. Tema 30.–Alteracións propias da idade escolar, fobias escolares, fracaso escolar. Tema 31.-Os malos tratos á infancia, definición e tipoloxías. Factores de risco, proceso de intervención ante o maltrato. Tema 32.–A atención temprana, obxectivos, modelos de intervención, ámbito de actuación. Tema 33.–Características físicas e psicolóxicas da vellez. Tema 34.–A terceira idade, psicopatoloxía, problemas sociais. Tema 35.–Os servizos sociais, concepto. Os servizos sociais na administración pública a nivel estatal, autonómica e local. Os servizos sociais de atención primaria: organización, fundamento e funcionamento. Programas e equipamentos. Tema 36.–Os servizos sociais especializados: organización, fundamento e funcionamento: programas e equipamentos. Tema 37.–A Lei de Dependencia, prestacións e catálogo de servizos de atención do sistema para a autonomía e atención á dependencia. Tema 38.–A dependencia e a súa valoración. Tema 39.–O servizo de Axuda no fogar. Tema 40.–A educación en valores. Metodoloxía de intervención socioeducativa. Tema 41.–Educación para o ocio e o tempo de lecer. As actividades extraescolares. Actividades do tempo de lecer. Tema 42.–A educación familiar. Tema 43.–Técnicas de resolución de conflitos. Tema 44.–Planificación e avaliación da intervención socio-educativa. Tema 45.–A intervención e orientación educativa ás familias en risco social no medio comunitario Tema 46.–Habilidades sociais para o desenvolvemento do rol de pais/nais. Tema 47.–A educación para a saúde na prevención das drogodependencias. Tema 48.–Factores que inciden no alcoholismo. Tipoloxía de alcohólicos. Mitos e tópicos. Tema 49.–Alcohol, efectos no organismo, trastornos mentais provocados polo alcohol. Tema 50.–Alcoholismo, tratamento psicolóxico. Tema 51.–Deficiencias. Comportamentos dos pais nos períodos perinatais. Tema 52.–Deficiencias. Comportamento materno: signos negativos e signos positivos da nai. Comportamento paterno: signos negativos e signos positivos do pai. Tema 53.–A violencia de xénero. Tipos de violencia. Efectos da violencia no ámbito familiar. Tema 54.–Indicadores para a detección dos malos tratos. Tema 55.–Intervención en familias que sofren violencia doméstica. Tema 56.–Dereitos das mulleres que sofren violencia de xénero. Tema 57.–A intervención social na violencia de xénero. Atención de emerxencia. Tema 58.–Lei 13/2008 do 3 de decembro, de servizos Sociais. Tema 59.–O Plan Concertado: Cofinanciamento servizos sociais comunitarios básicos e específicos. Tema 60.–O Plan de Igualdade de oportunidade do Concello da Curtis. ANEXO II DON/A., provisto/a de NIF n.º., con enderezo a efectos de notificacións en. e número de teléfono. EXPÓN: – Que desexa participar no procedemento de selección de acceso libre para dar cobertura, mediante contrato laboral temporal, de duración determinada, a xornada completa dun/duna Educador/a familiar do departamento de Servizos Sociais do Concello de Curtis de acordo coas bases da convocatoria. – Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aportará, comprometéndose a prestar xuramento ou promesa. Apórtase a tal efecto a seguinte documentación (marcar cunha X):  Fotocopia do D. N. I.  Fotocopia da titulación esixida.  Fotocopia do título acreditativo de estar en posesión do nivel de coñecemento da lingua galega CELGA 4 ou equivalente.  Fotocopia do permiso de conducir de clase B.  Declaración xurada de reunir os requisitos esixidos nos apartados 3, 4, 5 e 6 da base terceira da presente convocatoria (Anexo III).  Declaración xurada de que non consta información penal, do/da interesado/a, do Rexistro xeral de Delincuentes Sexuais (Anexo III), esixida no apartado 9 da base terceira da presente convocatoria.  Xustificante documental de ter aboado os dereitos de exame. Idioma de exame (marcar cunha X):  Galego  Castelán Polo exposto, SOLICITA, sexa admitido/a e participar no procedemento de selección ao que se refire a presente instancia. Curtis,. de. de 2019. Asdo.: ____________________________________________ SR. ALCALDE DO CONCELLO DE CURTIS ANEXO III DON/DONA., provisto/a de NIF n.º., con enderezo a efectos de notificacións en. e número de teléfono., aos efectos de participar no procedemento de selección de acceso libre para dar cobertura, mediante contrato laboral temporal, de duración determinada, a xornada completa, dun/dunha Educador/a familiar do departamento de Servizos Sociais do Concello de Curtis, declara baixo xuramento que: 1. Non padece enfermidade ou defecto físico que impida o normal desenvolvemento das funcións ou tarefas do dito posto de traballo.2. Non ten sido separado/a mediante expediente disciplinario do servizo de calquera das Administracións Públicas, nin está inhabilitado/a por sentenza firme para o exercicio das funcións públicas.3. Non estar incurso/a nos supostos de incompatibilidades previstas na lexislación vixente.4. Que dispón de vehículo para as necesidades derivadas do servizo.5. Non ter sido condenado/a por delitos de Natureza Sexual e polo tanto que non consta información penal relativa a min, na Base de datos do rexistro central de delincuentes sexuais. E para que así conste, asino a presente en,., a. de. de 2019. Asdo.: ________________________________________________ Curtis, 30 de abril de 2019. O alcalde Javier Francisco Caínzos Vázquez